[{"text_idx": "#000001", "text": "Innovatiivne Eesti firma on vo\u0303itnud maailma suurkorporatsioonide su\u0308damed"}, {"text_idx": "#000003", "text": "Jutt ka\u0308ib Cleveronist, 2007. aastal e-mo\u0308o\u0308blipoe ON24 logistikaosakonnast eraldunud spin-off\u2019ist, mis to\u0308o\u0308tas SmartPOSTi nime all va\u0308lja maailma esimese ha\u0308sti toimiva kogu riiki ho\u0303lmava pakiautomaatide kontseptsiooni ja vo\u0303rgu, mu\u0308u\u0308s selle siis Itella Corporationile ning on nu\u0308u\u0308dse nime all ja\u0308tkanud pakiautomaatide ja -robotite arendamist ja tootmist, mu\u0308u\u0308ki ja teenindamist."}, {"text_idx": "#000004", "text": "Aastatetagune rahulolematus kullerfirmade to\u0308o\u0308ga pani ettevo\u0303tte omal ajal otsima uusi lahendusi ning praegu on Viljandi firma portfellis u\u0308le 6800 pakiroboti ja -automaadi 47 riigis u\u0308le maailma. Kuna e-kaubandus on o\u0303itsele lo\u0308o\u0308nud ning kliendid ootavad jaemu\u0308u\u0308jatelt kiiret ja tasuta tarnet, seab ettevo\u0303te endale suurejoonelised kasvueesma\u0308rgid."}, {"text_idx": "#000005", "text": "\u201eMeie fookusklientideks on maailma suurimad kaubandus- ja logistikaettevo\u0303tted. Enamik meie kliente on meist tuhat korda suuremad, enamasti u\u0308le 200 000 to\u0308o\u0308tajaga korporatsioonid,\u201c ra\u0308a\u0308gib Cleveroni tegevjuht Arti Ku\u0308tt. Tema so\u0303nul on lo\u0303viosa suure potentsiaaliga kliente lisandunud alles viimaste aastate jooksul, misto\u0303ttu julgebki ka\u0308ibest 98% va\u0308listurgudelt teeniv ettevo\u0303te teha va\u0308ga julgeid kasvuplaane.Aga kuidas Cleveron nii ko\u0303rgele laineharjale jo\u0303udis? Selle taga on tahe leida nii ettevo\u0303tte kui ka klientide jaoks parimaid lahendusi, tugev meeskond ning ka o\u0303ppetunnid \u2013 olukorrad, mis sundisid firmat halvimast pa\u0308a\u0308semiseks uusi vo\u0303imalusi otsima. Seega on Cleveroni lugu taas hea na\u0308ide sellest, et midagi ei tule iseenesest ning et edu saavutamiseks tuleb ettevo\u0303tluses silmitsi seista ka tagasilo\u0308o\u0308kidega, millest va\u0308ljumiseks on vaja ja\u0308rjepidevust, palju tahtejo\u0303udu ja oskusi."}, {"text_idx": "#000008", "text": "\u201eNa\u0308gime, et pakkide va\u0308ljastamine postkontorite kaudu oli palju efektiivsem ja kulusa\u0308a\u0308stlikum, aga ka et postkontorite to\u0308o\u0308korraldus oli 100% manuaalne ning enamik sellega kaasnevaid protsesse samuti va\u0308ga ebaefektiivsed. Sealt kasvas va\u0308lja idee postkontorid automatiseerida ja jo\u0303udsime meeletu potentsiaaliga pakiautomaatide visioonini,\u201c kirjeldab Ku\u0308tt omal ajal SmartPOSTi nime all alustanud Cleveroni eellugu."}, {"text_idx": "#000009", "text": "Pakiautomaatide vo\u0303rgustiku kontseptsioon oli tol ajal ta\u0308iesti revolutsiooniline. Nagu iga uue asjaga kulub aega, enne kui suurem hulk inimesi harjub seda kasutama. Kuna algusaastatel olid pakimahud va\u0308ikesed, siis kergitas see teenuse hinna ko\u0303rgeks. \u201ePakimahud hakkasid ku\u0308ll jo\u0303udsalt kasvama, kuid see ei olnud tol hetkel veel piisav, et kaasnevaid kulusid katta. Seeto\u0303ttu olime sunnitud ka SmartPOSTi mu\u0308u\u0308ma,\u201c jutustab Ku\u0308tt."}, {"text_idx": "#000010", "text": "Ku\u0308ll aga usuti, et tulevikus otsib u\u0308ha enam ettevo\u0303tteid vo\u0303imalusi, kuidas pakkide kohaletoimetamise nn viimast miili automatiseerida, ning edaspidi keskenduti vaid selle lahenduse loomisele. Cleveroni nime all ja\u0308tkati pakiautomaatide arendamist ja tootmist ning ettevo\u0303te sai SmartPOSTi mu\u0308u\u0308giga endale ka esimese rikka kliendi Itella na\u0308ol, kes laiendas kiirelt pakiautomaatide vo\u0303rku nii Eestis kui ka Soomes."}, {"text_idx": "#000012", "text": "U\u0308hel hetkel aga sai Itella vo\u0303rk Eestis vo\u0303rdlemisi ku\u0308pseks ning ka Soome u\u0308ksus uusi masinaid juurde ei tellinud, misto\u0303ttu realiseerus esimest korda u\u0308he suure kliendi risk."}, {"text_idx": "#000013", "text": "\u201ePidime enda jaoks va\u0308ga agressiivselt uusi kliente, turge ja segmente avama,\u201c selgitab Ku\u0308tt. \u201eOlime juba hakanud arendama robootilisi pakiautomaate, kuid prototu\u0308u\u0308bist esimese toimiva tooteni la\u0308ks mitu aastat. O\u0303igel hetkel saime jala USA u\u0308he suurema jaeketi Walmarti ukse vahele. See on teadupa\u0308rast maailma suurim, 2,2 miljoni to\u0308o\u0308tajaga ettevo\u0303te. Koosto\u0308o\u0308s Walmartiga o\u0303nnestus meil mu\u0308u\u0308gitulu nelja aastaga kasvatada 20 korda ning mu\u0308u\u0308sime ja paigaldasime USAsse mo\u0303ne aastaga 1500 pakirobotit. Kogu meie fookus la\u0308ks sellele, et selle meeletu kasvu ja mahtudega kaasa minna.\u201c"}, {"text_idx": "#000015", "text": "\u201eOli raske dilemma, kas to\u0303mmata ettevo\u0303tet ka 80% koomale vo\u0303i panustada jo\u0303uliselt ja agressiivselt mu\u0308u\u0308gi kasvatamisse. Valisime teise tee,\u201c ra\u0308a\u0308gib Ku\u0308tt. \u201eViimase kolme aastaga oleme rajanud globaalse distribuutorite vo\u0303rgustiku, me oleme kliendibaasi ja globaalset haaret ma\u0308rkimisva\u0308a\u0308rselt kasvatanud ning hoiame iga aasta 50% kasvutempot.\u201c"}, {"text_idx": "#000021", "text": "Ta vo\u0303tab firma toote eelise lu\u0308hidalt kokku: \u201eMe muudame Cleveroni tehnoloogiaga e-kaubanduse pakkide u\u0308leandmise palju kiiremaks, soodsamaks ja mugavamaks ning kingime selle tulemusena inimestele aega.\u201c Ettevo\u0303tte Viljandis ja Tallinnas tegutsevat ligikaudu 180 to\u0308o\u0308tajat kirjeldab ta u\u0308livo\u0303rdes: \u201eCleveroonikud on innovaatilised, ambitsioonikad ja mentaliteedi ning eesma\u0308rgiga vallutada u\u0308heskoos maailm. Meid u\u0308hendab tahe olla parim.\u201c"}, {"text_idx": "#000022", "text": "Cleveroni juht lisab kindlalt: \u201eOleme juba praegu oma segmendi innovatsiooni ja kvaliteedi liider ning meie eesma\u0308rk on sama positsiooni hoida. Selle jaoks investeerime iga aasta tootearendusse, mille kallal to\u0308o\u0308tab ligi 60 inimest.\u201c"}, {"text_idx": "#000024", "text": "\u201eTavapa\u0308raselt kipub nii olema, et ettevo\u0303tete jaoks on kapitali nii investeeringute kui ka heade tingimustega laenude na\u0308ol olemas siis, kui neil la\u0308heb ha\u0308sti ning lisakapitali ei ole vaja. Kui aga tekib vajadus kapitali ja\u0308rele, siis pahatihti seda enam saadaval ei ole,\u201c selgitab Ku\u0308tt. \u201eMeil on Swedbankiga olnud pikaajaline suhe ning pank on olnud meile suurepa\u0308raseks partneriks ja toeks ka keerulisematel aegadel ning igati toetanud Cleveroni kasvamisel globaalseks tippettevo\u0303tteks,\u201c kommenteerib ta koosto\u0308o\u0308d Swedbankiga."}, {"text_idx": "#000026", "text": "Eesti esimene ja suurim maheja\u0308a\u0308tise tootja, ku\u0308mme aastat edukalt tegutsenud La Muu keskendub ta\u0308na Eesti ja Soome turule."}, {"text_idx": "#000029", "text": "Oled Swedbanki blogi lehel, kus pakume lugejaile huvitavat infot ja kasulikke no\u0303uandeid, et saaksite teha kaalutud valikuid oma rahaasjade korraldamisel. Ootame va\u0308ga teie ku\u0308simusi, ettepanekuid ja arvamusi, millistel teemadel siit blogist lugeda sooviksite: meedia@swedbank.ee."}]